రథసారధి

రథసారధి 1993 లో తెలుగు యాక్షన్ చిత్రం, శ్రీ సాయి ప్రసన్న పిక్చర్స్ నిర్మాణ సంస్థ  లో బూరుగుపల్లి సుబ్బారావు నిర్మించాడు, శరత్ దర్శకత్వం వహించాడు. ఇందులో అక్కినేని నాగేశ్వరరావు, వినోద్ కుమార్, రవీనా టాండన్, సుహాసిని ప్రధాన పాత్రల్లో నటించారు. రాజ్-కోటి సంగీతం సమకూర్చారు.

కథ 
బాపినీడు (సత్యనారాయణ) దుర్మార్గుడు. మంచిగా నటిస్తూ గౌరవప్రదమైన వ్యక్తిగా చలమణీ అవుతూంటాడు. అతని ఇద్దరు కుమారులు అంకినీడు (దేవన్) & రామినీడు (శ్రీకాంత్) తో కలిసి సమాజంలో దుర్మార్గపు పనులు చేస్తూంటాడు. ఆ భయంకరమైన పరిస్థితిలో, ఒక కొత్త కలెక్టర్ రాజశేఖరం (అక్కినేని నాగేశ్వరరావు) వస్తాడు. అతడు నీతిమంతుడు, నిజాయితీ పరుడు. వారు అతడికి లంచం ఇవ్వబోగా తిరస్కరిస్తాడు. వారి దుర్మార్గపు పనులకు ఆటంకం కలిగిస్తాడు. ఒకసారి రాజశేఖరానికి నిరాశ చెందిన నిరుద్యోగ యువకుడు పార్థ సారధి (వినోద్ కుమార్) తో పరిచయం ఏర్పడుతుంది. అతడు టాక్సీ తీసుకోవడానికి సహాయం చేస్తాడు. అక్కడ నుండి, పార్ధ సారది రాజశేఖరంతో చనువుగా మెలుగుతూంటాడు. అతడి కుమార్తె అంజలి (అంజలి) ని తన సోదరిగా చూసుకుంటాడు. అతను రేఖ (రవీనా టాండన్) అనే అందమైన అమ్మాయిని ప్రేమిస్తాడు. రాజశేఖరం బాపినీడుకు అతడి ముఠాకూ వ్యతిరేకంగా సాక్ష్యాధారాలను సేకరిస్తాడు. బాపినీడు మనుషులు అతన్ని చంపబోగా అతన్ని అతడి మాజీ ప్రేయసి డాక్టర్ శకుంతల (సుహాసిని) రక్షిస్తుంది. ఆమె రాజశేఖరం మీద ప్రేమను వదులుకోక ఒంటరిగా నివసిస్తూంటుంది. ఆ తరువాత, రామినీడు అంజలిని మానభంగం చేసి చంపి, న్యాయవ్యవస్థ నుండి నకిలీ సాక్ష్యాలతో నిర్దోషిగా విడుదలౌతాడు. దీనిపై కోపగించిన రాజశేఖరం రాజీనామా చేసి, పార్ధ సారధి సహాయంతో దుష్టులను నిర్మూలించి ప్రతీకారం తీర్చుకుంటాడు. చివరగా, రాజశేఖరం పార్ధ సారధి, రేఖలను జతచేసి శకుంతలతో తన ప్రయాణాన్ని కొనసాగిస్తాడు.

నటీనటులు 

అక్కినేని నాగేశ్వరరావు 
వినోద్ కుమార్
రవీనా టాండన్ 
సుహాసిని
శ్రీకాంత్
కైకాల సత్యనారాయణ 
గుమ్మడి వెంకటేశ్వరరావు
అల్లు రామలింగయ్య 
నూతన్ ప్రసాద్
ఎం. బాలయ్య 
కోట శ్రీనివాసరావు 
బాబూ మోహన్ 
ఆలీ 
తమ్మారెడ్డి చలపతిరావు
మహర్షి రాఘవ 
చిడతల అప్పారావు 
సూర్యకాంతం 
అంజలి
వై.విజయ

సాంకేతిక సిబ్బంది 

 కళ: శ్రీనివాస రాజు
 నృత్యాలు: డికెఎస్ బాబు, శివ శంకర్
 పోరాటాలు: సాహుల్
 సంభాషణలు: పరుచూరి సోదరులు
 సాహిత్యం: వేటూరి సుందరరామమూర్తి, భువన చంద్ర
 నేపథ్య గానం: ఎస్పీ బాలసుబ్రహ్మణ్యం, చిత్ర
 సంగీతం: రాజ్-కోటి
 కథ: కొన్నపల్లి గణపతి రావు
 కూర్పు: కె.నాగేశ్వరరావు, సత్యనారాయణ
 ఛాయాగ్రహణం: ఎన్. సుధాకర్ రెడ్డి
 నిర్మాత: బూరుగుపల్లి సుబ్బారావు
 చిత్రానువాదం - దర్శకుడు: శరత్
 బ్యానర్: శ్రీ సాయి ప్రసన్న పిక్చర్స్
 విడుదల తేదీ: 1993 ఆగస్టు 14

పాటలు
రాజ్-కోటి సంగీతం సమకూర్చారు. ఆకాష్ ఆడియో కంపెనీ ద్వారా సంగీతం విడుదలైంది.

మూలాలు 

1993 తెలుగు సినిమాలు
అక్కినేని నాగేశ్వరరావు నటించిన సినిమాలు
కోట శ్రీనివాసరావు నటించిన సినిమాలు
అల్లు రామలింగయ్య నటించిన చిత్రాలు
నూతన్ ప్రసాద్ నటించిన చిత్రాలు
గుమ్మడి నటించిన చిత్రాలు
సత్యనారాయణ నటించిన చిత్రాలు